作者:蕭穎士
標題:有竹一篇七章
內容:有竹斯竿，於閣之前。君子秉心，惟其貞堅兮。有竿斯竹，於閣之側。君子秉操，惟其正直兮。彼蔚者竹，蕭其森矣。有開者合，宛其深矣。回簷幽砌，如翼如齒。冬之宵，霰雪斯瀌。我有金爐，熹其以歊。夏之日，炎景斯鬱。我有珍簟，淒其以慄。彼紛者務，體其豫矣。有旨者酒，歡其且矣。友僚萃止，跗萼載韡。彼美公之姓兮，那歟應積慶兮，期子惟去之柄兮。